Burjassot, punt de donació de sang, el 12 i el 13 de maig
2025-07-24

Dilluns que ve 12 de maig, Burjassot tornarà a ser, com tots els mesos, punt de donació de sang gràcies a la col·laboració periòdica que el municipi presta al Centre de Transfusió de Sang de la Comunitat Valenciana. Amb les donacions, Burjassot contribuïx a alimentar els bancs de sang, tan necessaris per a la cura dels malalts als hospitals valencians.

El dilluns 12, s’establiran dos punts de donació, els dos en horari de vesprada. Un d’ells quedarà situat en la planta baixa de l’Ajuntament, amb horari de donació de 17.00 h a 20.30 h. El segon punt de donació s’instal·larà en el Centre de Salut II (c/Rubert i Villó, 4), en horari de 16.30 h a 20.30 h.

El dimarts 13 de maig, també hi haurà dos punts de donació. En horari de matí i de vesprada, de 9.30 a 14.00 hores i de 16.00 a 20.30 hores, la cita serà al Campus de la Universitat de València, concretament en la Facultat de Farmàcia i en la de Ciències de l’Alimentació mentres que, de 16.30 a 20.30 h es podrà donar sang en el Centre de Salut d’Especialitats (c/Beniferri s/n).

Per a donar sang, són requisits tindre la majoria d’edat, pesar més de 50 kg i gaudir d’una salut normal. Així mateix, el dia de la donació, es recomana no acudir en dejú, hidratar-se prèviament i no haver realitzat activitat física intensa.

Altres recomanacions per a les persones donants estan disponibles en este ENLLAÇ.

El calendari de donacions del mes de maig pot consultar-se en este ENLLAÇ.